Understanding Net Energy | Groenekennis
Record nr. 891832
samenstelling / verteerbaarheid / voer / voedingswaarde / varkens
Drie energiewaarden voor de varkenshouder worden onderling op nauwkeurigheid vergeleken: Net Energy; Digestible Energy; Metabolisable Energy [Video] Vrystaat Kunstefees: ‘Longe’ gaan jou uitdaag | Maroela Media
Longe (Foto: Facebook)
Dié produksie vertel die storie van ŉ gesprek tussen twee geliefdes, net bekend as Man en Vrou, oor ŉ leeftyd. “Hul lewe word opgesom deur ŉ reeks oomblikke, wat meestal vlietend en soms ŉ kort asemteug is. Op ŉ dag ontstaan ŉ moeilike debat tussen hulle oor kinders kry en dié gesprek ontwikkel tot die besef van ŉ universele verantwoordelikheid: die aarde,” het Barend Strydom, mediabestuurder vir die produksie, gesê.
Dié besef van verantwoordelikheid teenoor die aarde is so intens, dat die paartjie met die vraag wroeg: As jy omgee vir die planeet, is dit verantwoordelik om kinders te hê?
“Ons begrip van tyd word uitgedaag, waar die verhouding van meer as 50 jaar in 75 minute opgesom word. Die afwesigheid van teksaanwysings, die gebruik van tipografie en die veelvuldige gebruik van kommas (asemteue), herinner aan ŉ gedig.”
JP du Plessis, wat die teks uit Engels (Lungs) na Afrikaans vertaal het en die regie behartig, sê dié teks is darem nie swaar nie, maar eerder verfrissend en komieklik.
“Jy kan jou met die stuk vereenselwig. Hilletje Möller Bashew en Jan Brink speel die rolle met deernis en so lig as moontlik, maar vra belangrike vrae wat mense nie gewoonlik met mekaar deel nie,” het hy vertel.
Ander fundamentele vrae word ook in die stuk aangespreek.
“Longe gee ook ŉ stem aan ŉ generasie waar onsekerheid die sleutelwoord is. Vrae soos ‘Is ek ŉ goeie mens?’ ‘Sal ek ŉ goeie ouer wees?’ ‘Watter soort wêreld sal vir die kinders nagelaat word?’ word ook gevra,” het hy bygevoeg.
Longe is op 13 Julie om 20:30, 14 Julie om 15:30 en 16 Julie om 14:00 te sien by die OFM Albert Wessels Ouditorium. Kaartjies kos R120. Die produksie duur 75 minute. Bespreek kaartjies op Computicket.
Besoek ook die produksie se Facebook-blad. Die Vrystaat Kunstefees vind vanjaar plaas tussen 11 en 16 Julie.
JP du Plessis, wat die teks en regie behartig het (Foto: Facebook via Longe)
Hilletje Möller Bashew (Foto: Facebook via Longe)
Jan Brink (Foto: Facebook via Longe)
Kyk ook die lokprent vir die video hier.
Deel van: Doen-dinge, Teater
DMC de Koker · 2 jaar gelede
Klink vir my na ‘n klomp on-bybelse snert!
EMK · 2 jaar gelede
Moet mens kinders hê? Klink vir MY na ‘n vraag wat elke mens (met ‘n werkende brein!) vandag moet vra – die aarde kan net soveel mense dra en ons is lank verby daardie perk!Q